Toaletthumor

Toaletthumor defineres som en egen form for humor som i særdeleshet begrenser seg til aktiviteter og begivenheter rundt private toalettaktiviteter som avføring og urinering. Denne typen humor forekommer oftest hos barn, men eksisterer også i både enkel og mer raffinert form hos voksne. Toaletthumor kan uttrykkes gjennom sanger, rim, vitser, limerick og pek.

Toaletthumor anses som barnslig og upassende i mange sammenhenger, men er allikevel fortsatt populært i enkelte kretser. Det anses også som en form for skatologisk humor som omhandler avføring, diaré, forstoppelse, vannlating og flatulens, og i mindre grad oppkast og andre kroppsfunksjoner. Det betydelig beslektet med seksuell humor, for eksempel vitser om kjønnsorganer. Toaletthumor er ofte en interesse for barn og unge tenåringer, for hvem kulturelle tabuer knyttet til avfallsutskillelse har fortsatt en grad av nyhet. Humoren kommer fra avvisningen av slike tabuer, og er en del av moderne kultur.Praeger, Dave (2007): Poop Culture: How America Is Shaped by Its Grossest National Product. United States: Feral House. ISBN 978-1-932595-21-5.

 Musikk 
Toaletthumor finnes noen ganger i sang og rim, spesielt skoleguttsanger. Eksempler på dette finnes hos Mozart og hans tendens til skatologi, og varianter av den tyske folkeskoleguttenes sang kjent som Scheiße-Lied (norsk: «Drittsang») Fischer, Helmut (1991): Kinderreime im Ruhrgebiet: Reime, Lieder, Spiellieder, s. 121.Profil (1994), bind 25, s. 58 «Immer, wenn es besonders ausgelasse zuging, stimmten meine Mitschüler in einem katholisch» som er indeksert i det tyske Volksliederarchiv.Scheiße , Volksliederarchiv En spansk musikalsk duo for barn, Enrique y Ana, laget en sang kalt «Caca Culo Pedo Pis», som bokstavelig talt kan oversettes til «Bæsj Rompe Fis Tiss».Enrique y Ana: «Una meditación retrospectiva»

Den amerikanske musikeren Matt Farley er kjent for å skrive og fremføre en mengde sanger relatert til urin, avføring, oppkast og diverse andre kroppsvæsker under pseudonymet «The Toilet Bowl Cleaners», inkludert en av hans mest populære sanger med tittelen «Poop In My Fingernails». Farley har et annet pseudonym, «The Odd Man Who Sings About Poop, Puke og Pee».Smith, Thomas (9. mai 2021): «Meet the Man Getting Rich Off Viral TikTok Songs About Poop», Debugger«The Odd Man Who Sings About Poop, Puke and Pee», Amazon Music

Detroit-rapperen Eminem bruker som kjent grov humor gjennom hele sin diskografien. Hans mest beryktede eksempel på toaletthumor ble omtalt på albumet Revival (2017), hvor han rapper «Your booty is heavy duty, like diarrhoea», en replikk som mottok omfattende klagesang fra kritikere.«The worst Eminem lyrics of the past 10 years», Joe.ie«Eminem: Revival Album Review», Pitchfork Los Angeles Times kommenterte: '»Hvis Hannibal Lecter kunne ha spilt inn et rapalbum, ville dette ha vært det. Strålende, skummelt, skatologisk og alle foreldres mareritt.»«Eminem claims he's a G.O.A.T., and offers evidence», Los Angeles Times. 2. mars 2011.

 Opptreden 
Paul Oldfield, som opptrådte under navnet «Mr Methane»,Kelner, Martin (23. juli 2008): «The ace of trumps», The Guardian. Arkivert fra originalen den 17. mars 2022. framførte på en scene som omfattet at ha fiste toner av musikk.Bennett, Will (1. januar 1994): «Mr Methane's tunes put the wind up insurers», The Independent. Arkivert fra originalen den 18. mars 2022. Joseph Pujol, som opptrådte under navnet «Le Pétomane» (fransk for «Fisegærning»), framførte en lignende handling på en scene i Paris.

 Bøker 
En av de mest populære bøkene om avføring og ulykker på toaletter er en guide som begynte som Shitting Pretty og deretter ble relansert som How to Shit around the World.Wilson-Howarth, Jane (2006): How to Shit Around the World: the art of staying clean and healthy while traveling. Travelers Tales, Calif. ISBN 978-1-932361-32-2. s. 165.

Barnebokserien Captain Underpants bruker rikelig med toaletthumor, skrevet og illustrert av Dav Pilkey. «Doctor Diaper», «The Bionic Booger Boy» og «Professor Pippy Pee-Pee Poopypants» er blant skurkene i serien.Pilkey.comCaptain Underpants

Toaletthumor er synonymt med dårlig humor, men det er ikke nødvendigvis tilfellet. Jo Nesbø har også skrevet en barnebokserie om Doktor Proktor. «Det er denne kompromissløse fantasien som ofte er mangelvare i såkalte voksenbøker. Av og til betyr det kvalitetslitteratur når ei bok stemples som barnelitteratur,» skrev Elin Lindberg i en omtale.Lindberg, Elin (9. desember 2018): «Jo Nesbø: Doktor Proktors tidsbadekar» Den første boka i denne serien kom i 2007 med tittelen Doktor Proktors prompepulver. Det er jevnlig kommet ut fem bøker, den siste i 2016. De har også blitt filmatisert, hittil to filmer av bøkene om Doktor Proktor: Doktor Proktors prompepulver (2014) og Doktor Proktors tidsbadekar (2015). Begge ble regissert av Arild Fröhlich. Førstnevnte var den mest sette filmen på kino i Norge i 2014, med over 340 000 besøkende.«Kinotoppen - hittil i år», Filmweb

 Fjernsyn 
Den amerikanske komedieduoen Tim & Eric har laget en rekke komediesketsjer basert på toaletthumor. For eksempel har de laget falske reklamefilmer for ikke-eksisterende produkter som «Poop Tube» (en enhet som lar folk slippe ut flytende avføring i en urinal mens de står opp), «fla'Hat» (en lue som er koblet til til brukerens anus som utvides når flatulens lagres), og «D-Pants» (et undertøy oppfunnet av «Diah Riha-Jones» som fanger opp «ukontrollerbar diaré»).«- YouTube», YouTube«Watch Full Episodes of Tim and Eric Awesome Show, Great Job!», Adultswim«D-Pants | Tim and Eric Awesome Show, Great Job! | Adult Swim», YouTube

I animasjonsserien South Park har den kanadiske komedieduoen Terrance og Phillip stort sett toaletthumor og drar vitser om fising.

Den engelske skuespilleren Adrian Edmondson, som dukket opp i mange show med toaletthumor, og mener at det er som jazz, alle har en ide om hva det er, de flest liker det ikke., men de som gjør det, elsker det inderlige. Han er sitert på at «Det er skrevet mye søppel om toaletthumor, folk som sier det er barnslig og later som det er under enhver kritikk, men det er ingen tvil om effektiviteten til en virkelig god penis-spøk.»Ade Edmondson Quotes

 Referanser 

 Litteratur 
 Henderson, Jeffrey (1991): The Maculate Muse: Obscene Language in Attic Comedy. Oxford University Press, ISBN 0-19-506685-5
 Slater, W.J. (Høsten 1976): Omtale av The Maculate Muse: Obscene Language in Attic Comedy i: Phoenix, Vol. 30, No. 3, doi:10.2307/1087300, s. 291–293

Kategori:Humor